
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló

Szólótánc verseny

Helyszín: Kiscsősz , Interaktív Falumúzeum, Pajta
Időpont: 2018.04.04-2018.04.05.
Időtartam: 2 nap
A verseny célcsoportja: 28fő, a Csöglei Általános Iskola tanulói

A verseny célja: A közösségé szerveződést segítő szokások, hagyományok, alapvető erkölcsi normák kialakítása és továbbfejlesztése,  a személyiség erkölcsi arculatának értelmi és érzelmi úton történő alakítása

Fejlesztési feladatok:

Egészségnevelés:

A tanítási órákon kívüli kiemelt jelentőséget tulajdonít a testedzésnek és a szabadidő hasznos eltöltésének.

Környezeti nevelés:

Hagyományok őrzése

A helyi értékek és problémák megismertetése

Esztétikai-művészeti tudatosság és kifejezőképesség:

A tanítási órákon kívüli, alkotásra alkalmas keretek felhasználása a tanulók alkotásvágyának kielégítésére, amás nézőpont megismerésére, a nyitottság, az érdeklődés és az esztétikai érzék fejlesztésére

A verseny két napon keresztül zajlott, mely keretein belül napi 3 órás versenyidő lezajlásával szólótáncversenyt tartottunk.

A verseny első napján nagy izgalommal érkeztek meg a gyerekek. 2018.04.04-én, délután három órától az előzőekben kiírt kötelező anyagot táncolták el a gyerekek. Bemutatták ki mennyire tudta elsajátítani a felkészülés során az adott táncanyag stílusát, mozdulatvilágát. A kötelezően kiírt anyag a 8-11 éves kor között Somogyi ugrós, míg a 11-14 éves kor között Szatmári dialektus az anyag. A dialektus területein belül már szabad választás van, ki melyik falu anyagot szeretné táncolni
A verseny második napján is hasonló izgalommal telt meg a helyszín légköre. A gyerekeknek az általuk legjobban kedvelt táncot kellett eltáncolniuk, szabadon választott táncként.  Megjelentek az egész nagy-magyarország területéről a táncanyagok. Láthattunk: Galgamenti, Bodrogközi, Vasi, Dél-Alföldi, Mezőségi, Felcsíki, sőt Vág-Garam közi táncokat is láthattunk a felvidékről.
A verseny lezajlása utáni, népi fajátékainkkal foglalkoztattuk a gyerekeket, míg a zsűri elvonult értékelni a gyerekek előadásait. Szempont volt az értékelés során a megjelenés, magabiztosság, színpadi viselkedés és persze a legfontosabb, az adott táncanyag hagyományhű feldolgozása és előadása. A verseny nemcsak belső verseny volt, hiszen ez egy előválogató is volt a „Bakony virágai” elnevezésű szólótáncversenyre.
Szakmai zsűri tagjai: 

Sánta Mária (Élő Forrás AMI intézményvezetője és pedagógusa)

Antal Áron (néptánc pedagógus) 

Kovács Norbert (Az Élő forrás Hagyományőrző Egyesület elnöke)

A zsűri értékelése alapján Balogh Mária és párja Tima Mátyás (Bodrogközi lassú friss csárdás), Boldog Bence és párja Szalóky Veronika (Bagi lassú és friss csárdás) mehetett tovább a Bakony Virágai versenyre.

Ezen kívül még díjazott lett Boldog Boglárka és párja Bogdán István (Bodrogközi lassú és friss csárdás), és Bognár Boglárka és Kövi Veronika (Kalocsai mars).
Az oklevél és díjkiosztás után, a gyerekek összepakoltak és mindenki emlékekkel gazdagon és jó kedvel tért haza egy tartalmas két nap után. A felkészülésbe belefektetett munkával csak többek lett emberileg és persze az a tudás már örökké az övék marad.






[image: image2.emf][image: image3.png]


Kedvezményezett szervezet:

Élő Forrás Hagyományőrző Egyesület

Cím: 8494 Kiscsősz, Kossuth L. u. 47.
email: cimbi@iplus.hu

www.hidakforum.hu 

www.eloforras.eu

